RESOLUCIÓN do 19 de setembro de 2007 pola que se convoca un curso sobre investigación de accidentes de tráfico.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 27/09/2007

Dentro das actividades programadas para o ano 2007, en colaboración coa Deputación Provincial de Ourense, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Ourense, anúnciase a realización dun curso sobre investigación de accidentes de tráfico, que deberá desenvolverse conforme as seguintes bases:
Obxectivos:
-Coñecer os aspectos básicos necesarios para aplicar unha correcta metodoloxía na investigación dos accidentes.
-Saber elaborar axeitadamente os informes técnicos e atestados, de xeito que o papel dos policías locais sexa recoñecido diante da autoridade xudicial.
Publicación: esta actividade formativa, e tamén todas aquelas que se desenvolvan en colaboración coa Deputación Provincial de Ourense, será obxecto de publicación no Diario Oficial de Galicia e no BOP de Ourense.
Destinatarios: persoal das entidades locais da provincia pertencente aos corpos de policía local.
Inscrición: a inscrición dos participantes será totalmente gratuíta.
Prazas: 30 prazas.
Solicitudes:
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 11 de outubro ás 14.00 horas.
3. As instancias deberán enviarse á Deputación Provincial de Ourense-Departamento de Formación Continua (fax: 988 38 52 15): rúa Progreso nº 30, 32003 Ourense; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas: o curso desenvolverase durante os días 17, 18, 19, 22, 23, 24 e 25 de outubro de 2007.
O horario será de 16.30 a 21.00 horas, cunha duración de 30 horas lectivas.
Contido:
1. A investigación de accidentes:
-Concepto e fases.
-Factores que interveñen e metodoloxía que se vai seguir.
2. Toma de datos: medicións e esbozos.
3. Aplicacións das teorías da física para os cálculos de velocidades, deformacións, etc.
4. Elaboración do informe técnico e defensa no xulgado ou tribunal.
Relación de admitidos: a relación de admitidos farase pública o día 15 de outubro a partir das 14.00 horas, tanto pola Deputación Provincial de Ourense como pola Academia Galega de Seguridade Pública, os interesados poden coñecer e confirmar a súa asistencia chamando aos teléfonos 986 59 02 42/43/44 (Agasp) e na páxina web
http://agasp.xunta.es, ou 988 38 51 42 (Departamento de Formación Continua da Deputación Provincial de Ourense
).
Lugar: o curso desenvolverase nas aulas do centro cultural da Deputación Provincial de Ourense sito na rúa Progreso nº 30.
Certificado de aproveitamento: ao remate do curso entregaráselle un certificado de aproveitamento a aquelas persoas que acrediten a súa participación continuada neste e superen as correspondentes probas de coñecementos.
Modificacións: tanto a Academia Galega de Seguridade Pública como a Deputación Provincial de Ourense, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 19 de setembro de 2007.
Carlos Suárez-Mira Rodríguez
Director xeral da Academia Galega de Seguridade Pública
Ver referencia pdf "18800D008P020.PDF"